CELEX: 22005D0157
Language: lt
Date: 1133481600000
Title: 2005 m. gruodžio 2 d.  EEE jungtinio komiteto sprendimas Nr. 157/2005, iš dalies keičiantis EEE susitarimo XXII priedą (Bendrovių teisė)

23.2.2006   
            
            
               LT
            
            
               Europos Sąjungos oficialusis leidinys
            
            
               L 53/62
            
         
      EEE JUNGTINIO KOMITETO SPRENDIMAS
   
   Nr. 157/2005
   2005 m. gruodžio 2 d.
   iš dalies keičiantis EEE susitarimo XXII priedą (Bendrovių teisė)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XXII priedas buvo iš dalies pakeistas EEE jungtinio komiteto sprendimu Nr. 107/2005 (1).
            
         
               (2)
            
            
               Į Susitarimą turi būti įtraukta 2004 m. gruodžio 14 d. Komisijos rekomendacija 2004/913/EB dėl atitinkamos bendrovių, kurių vertybiniai popieriai yra įtraukti į biržos sąrašus, direktorių atlyginimų nustatymo tvarkos (2).
            
         
               (3)
            
            
               Į Susitarimą turi būti įtraukta 2005 m. vasario 15 d. Komisijos rekomendacija 2005/162/EB dėl bendrovių, kurių vertybiniai popieriai yra įtraukti į biržos sąrašus, direktorių konsultantų arba stebėtojų tarybos narių vaidmens ir dėl (stebėtojų) tarybos komitetų (3),
            
         NUSPRENDĖ:
   1 straipsnis
   Susitarimo XXII priedo dalyje, kurios antraštė yra „VEIKSMAI, Į KURIUOS SUSITARIANČIOS ŠALYS TURI ATKREIPTI DĖMESĮ“, po 13 punkto (Komisijos rekomendacija 2001/453/EB) įterpiami šie punktai:
   
      
                  „14.
               
               
                  
                     32004 H 0913: 2004 m. gruodžio 14 d. Komisijos rekomendacija 2004/913/EB dėl atitinkamos bendrovių, kurių vertybiniai popieriai yra įtraukti į biržos sąrašus, direktorių atlyginimų nustatymo tvarkos (OL L 385, 2004 12 29, p. 55).
               
            
                  15.
               
               
                  
                     32005 H 0162: 2005 m. vasario 15 d. Komisijos rekomendacija 2005/162/EB dėl bendrovių, kurių vertybiniai popieriai yra įtraukti į biržos sąrašus, direktorių konsultantų arba stebėtojų tarybos narių vaidmens ir dėl (stebėtojų) tarybos komitetų (OL L 52, 2005 2 25, p. 51).“
               
            
   2 straipsnis
   Rekomendacijų 2004/913/EB ir 2005/162/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. gruodžio 3 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. gruodžio 2 d.
      
         
            EEE jungtinio komiteto vardu
         
         
            Pirmininkas
         
         HSH Prinz Nikolaus von LIECHTENSTEIN
         
      
   
   
      (1)  OL L 306, 2005 11 24, p. 45.
   
      (2)  OL L 385, 2004 12 29, p. 55.
   
      (3)  OL L 52, 2005 2 25, p. 51.
   
      (4)  Konstituciniai reikalavimai nenurodyti.